Matthias Saxtorph
Matthias Saxtorph var en dansk fødselslæge, der i årene 1773-1800 var professor ved Københavns Universitet og leder af den nyoprettede fødselsstiftelse. Hans videnskabelige arbejde fik stor betydning for udviklingen af den danske fødselshjælp, som også blev forbedret af hans grundige undervisning af jordemødre.
Saxtorph konstruerede en fødselstang og beskrev dens korrekte brug. Ved sin død blev han afløst af sønnen Johan Sylvester Saxtorph (1772-1840) som leder af fødselsstiftelsen.